Νεαρές μητέρες στο πάρκο Ναυαρίνου
2026-09-02 21:00 - 23:00 (Europe/Athens) | Πάρκο Ναυαρίνου Εξάρχεια, Ναυαρίνου & Ζωοδόχου Πηγής, Αθήνα, Αττική, Greece
Νεαρές μητέρες

Την Τετάρτη 2/9 στις 21:00 ΝΕΑΡΕΣ ΜΗΤΕΡΕΣ (2025) η τελευταία ταινία των αδερφών Νταρντέν στο πάρκο Ναυαρίνου. Αποσπώντας το Βραβείο Σεναρίου στο Φεστιβάλ Καννών οι «Νεαρές Μητέρες» αποτελούν ένα εξαιρετικής ευαισθησίας δείγμα ευρωπαϊκού κοινωνικού σινεμά πιστό στο ύφος των Βέλγων σκηνοθετών. Πρόκειται για το χρονικό πέντε νεαρών γυναικών, ανήλικων και ανέστιων, που βρίσκουν καταφύγιο σε έναν ξενώνα της Λιέγης για νέες μητέρες, σε ένα περιβάλλον φιλικό που τις διδάσκει όσα πρέπει να ξέρουν για να φροντίσουν τα βρέφη τους στην αρχή και τις ενθαρρύνει να πλησιάσουν υποψήφιες ανάδοχες οικογένειες. Η τέχνη των Νταρντέν λιτή μα αφοπλιστικά ανθρώπινη και οι πρωταγωνιστές τους ούτε ήρωες ούτε θύματα, μα άνθρωποι της διπλανής πόρτας, που μοχθούν να σωθούν μέσα σε μια κοινωνία που σπάνια τους βλέπει.
Τετάρτη 2 Σεπτεμβρίου 2026 στις 21.00
Αυτοδιαχειριζόμενο Πάρκο Ναυαρίνου
Ναυαρίνου & Ζωοδόχου Πηγής
Εξάρχεια
